钦定古今图书集成/明伦汇编/氏族典/第211卷 > 《廖用贤尚友录》 > 毛仁厚
## 钦定古今图书集成/明伦汇编/氏族典/第211卷 > 《廖用贤尚友录》 > 毛仁厚

按《尚友录》：“仁厚，字及之，开禧中，与清献公同发解于
州。其乡旧有义役，及之益缉而宏之。编户有田二三
顷者，率不与脱，遇惊急，勇往当之，不以累役者。岁或
不登，发义廪贷之，窭甚，不责其偿。又集同志为愬于
州县，请公廪给之。嘉定己亥，岁大侵时，及之已感微疾，梦数万蚁阻水，引以竹，乃得渡。觉而言曰：‘其殆饥
氓需我活耶’？”乃力疾走州县请粟，即忤州，将勿顾也。
先是家人忧其殆，固止之，则应曰：“饥民苟活我，死不
憾矣。”用是病加剧，竟卒。后十年，赵清献公为之表其
墓。